Psalms 92 | Aanlyn Bybel | Nuwe Wêreld-vertaling
’n Melodie, ’n lied, vir die sabbatdag. 92 Dit is goed om Jehovah te dank+En om u naam met melodieë te besing, o Allerhoogste;+ 2 Om in die oggend u liefderyke goedhartigheid te verkondig+En u getrouheid in die nagte,+ 3 Op ’n tiensnarige instrument en op die luit,+Deur weerklinkende musiek op die harp.+ 4 Want u het my vreugde gegee, o Jehovah, weens u dade;Weens die werke van u hande roep ek met vreugde uit.+ 5 Hoe groot is u werke, o Jehovah!+Baie diep is u gedagtes.+ 6 Geen redelose mens kan dit ken nie,+En geen sot kan dit verstaan nie.+ 7 Wanneer die goddeloses uitspruit soos die plante+En almal wat skadelike dinge beoefen, bloei,Is dit sodat hulle vir ewig verdelg kan word.+ 8 Maar u is tot onbepaalde tyd in die hoogte, o Jehovah.+ 9 Want kyk! u vyande, o Jehovah,+Want kyk! u vyande sal vergaan;+Almal wat skadelike dinge beoefen, sal van mekaar geskei word.+ 10 Maar u sal my horing verhef soos dié van ’n wilde bul;+Ek sal my met vars olie bevogtig.+ 11 En my oog sal op my vyande neersien;+My ore sal hoor van dié wat teen my opstaan, die kwaaddoeners. 12 Die regverdige sal bloei soos ’n palmboom;+Soos ’n seder op die Liʹbanon sal hy groot word.+ 13 Dié wat in die huis van Jehovah geplant is,+In die voorhowe van ons God,+ hulle sal bloei. 14 Hulle sal nog in die grysheid bly floreer,+Vet en vars sal hulle bly,+ 15 Om te verkondig dat Jehovah reg is.+Hy is my Rots,+ in wie daar geen onregverdigheid is nie.+